Historia del civilisation occidental

Le civilisation occidental tracia su radices retro a Europa e le Mediterraneo. Illo es ligate a Grecia Antique, al Imperio Roman e al Christianitate medieval occidental que emergeva del Medievo per experimentar episodios tan transformative como le Renascentia, le Reforma, le Illuminismo, le Revolution Industrial, le revolution scientific, e le developpamento del democratia liberal. Le civilisationes de Grecia Classic e Roma Antique esseva considerate periodos seminal in le historia occidental; alicun contributiones cultural anque emergeva del populos pagan del Europa prechristian, como le celtas e le germanos, como anque alicun contributiones religiose significative derivate del judaismo e le judaismo hellenistic originate in Judea e Galilea durante le Secunde Templo; e alicun altere influentias de Oriente Medie. Le christianitate occidental habeva un rolo prominente in le formation del civilisation occidental, le qual, tra su historia, ha essite synonymo de cultura christian. Le civilisation occidental extendeva per producer le culturas dominante in America e Oceania, e ha tenite un influentia global multe importante in le seculos recente.

Post le cadita de Roma in le seculo 5, Europa occidental entrava in le Medievo, un periodo in que le Ecclesia Catholic plenava le vacua de poter lassate in Occidente per le cadita del Imperio Roman de Occidente, durante que le Imperio Roman de Oriente (o Imperio Byzantin) durava in le este per seculos, deveniente un contrasto del est hellenic al west latin. Per le seculo 12, Europa Occidental esseva experimentante un florimento de arte e cognoscentia, propulsate per le construction de cathedrales, le establimento de universitates medieval, e un contacto major con le mundo islamic medieval tra Al-Andalus e Sicilia, ab do le textos arabic re scientia e philosophia esseva traducite al latino. Le unitate christian esseva finite par le Reforma del seculo 16.

Categoria:Historia